Äänen nopeuden testaus.
No niin. Siinä ovat raamimme.
Otto yksi.
No niin, Aaron. Pyydän sinua astumaan ison askeleen taaksepäin.
Kävele kuvaruutuun.
Nyt kunnon asennetta peliin. Katse kameraan päin.
LAITAHYÖKKÄÄJÄ
- Eli askel taaksepäin... - Yksi iso askel.
Näinkö? Ja sitten?
Hieman vasemmalle tai oikealle.
Tule lähemmäksi.
Aion astua eteenpäin ja tehdä näin.
- Juuri noin. Hienoa. - Hyvä on.
- Ei tarvitse ristiä käsivarsia. - Minä ristin.
Kamera käy.
Hyvä.
Hyvä. Vielä kerran, iloinen ilme.
Joo.
- Sinulla on kiva hymy. - Tykkään iloisesta.
Hyvä.
- Saanen? - Hyvä on. No niin.
Oikein hyvältä näyttää.
Hitto.
Kutsuin häntä Chicoksi.
LAITAHYÖKKÄÄJÄ
Toivottavasti tätä ei ymmärretä väärin.
Sitä tuntee ihmisen vain...
...sen kautta, mitä hänen ytimessään on.
Voi arvioida ihmistä vain näkemänsä perusteella.
On hetkiä, jolloin mietin...
Mietin, että... "Minun olisi pitänyt huomata tämä."
"Deion, sinun olisi pitänyt huomata se."
New England Patriotsin pelaaja Aaron Hernandez on pidätetty
ja viety kodistaan käsiraudoissa.
Aaron Hernandez on syytettynä murhasta.
27-vuotias Odin Lloyd murhattiin teloitustyyliin.
Hernandez on saanut kaksi uutta murhasyytettä.
Hernandez voi olla NFL:n ensimmäinen sarjamurhaaja.
3 VUOTTA AIEMMIN HUHTIKUU 2010
EMME VAIN KERÄÄ KYKYJÄ, RAKENNAMME JOUKKUETTA
Belichick täällä.
VUODEN 2010 NFL:N VÄRVÄYS PATRIOTSIN SOTAHUONE
Mitä löytyy?
Vuoden 2010 värväys oli kriittinen tulevaisuudellemme.
Useampi kokeneista ja vanhemmista pelaajistamme oli jäämässä eläkkeelle.
Kilpailukykymme ylläpitämiseksi värväyksen oli onnistuttava.
2010 oli tärkeä vuosi Patriotsille.
Heiltä alkoi kadota kykyjä, ja yleinen ajatus oli,
että joukkue ei enää menestynyt.
BOSTON GLOBEN KOLUMNISTI
Sen piti herätä uudelleen eloon.
He tekivät pari tärkeää pelaajavalintaa, jotka muuttivat kaiken.
Aika on kortilla, 6-40 on jäljellä.
Bill, vaihto on tehtävä.
Hyvä on. John, kirjoita seuraava nimi ylös.
Devin McCourty, kulmapuolustaja Rutgersista.
Oli kunnia olla siinä luokassa.
Oli uuden hallinnon aika. Oli aika ottaa uusia pelaajia
ja antaa vanhempien tyyppien lähteä.
Devin, täällä valmentaja Belichick. Miten menee?
Aiomme ottaa sinut New England Patriotsiin.
Halusin soittaa sinulle onnitellakseni
ja toivottaakseni sinut tervetulleeksi.
Ne neljä, viisi valintakierrosta
olivat lopulta Patriotsin dynastian toinen aalto.
Olemme ylpeitä siitä.
Johnny, kirjoita tämä nimi.
G-R-O-N...
K-O-W-S-K-I.
Laitahyökkääjä.
Vuoden 2010 värväyksen 42. valintanaan
New England Patriots valitsee Rob Gronkowskin,
laitahyökkääjän Arizonasta.
Värväykseni Patriotsiin oli ylpeä hetki.
Perheenikin tuli lavalle. Keräännyimme halaukseen.
Hoimme: "Hoo!"
Hyppelimme ylös alas.
Yhtäkkiä Patriotsista soitettiin minulle.
No niin, Rob.
He sanoivat: "Hei, Rob,
voitte tulla pois lavalta nyt. Riittää jo."
Hämmästyin suuresti. "Oho, aiheutin jo ongelmia.
Vasta minut valittiin ja aiheutin jo ongelmia."
Voin kuvitella Billin miettineen valintahuoneessa:
"Miksi hitossa värväsimme hänet?"
TOISEN KIERROKSEN VALINTA
Katso tätä.
Luoja meitä armahtakoon.
Patriots värväsi monta pelaajaa. He valitsivat kaksi laitahyökkääjää:
Rob Gronkowskin ja Aaron Hernandezin.
Ja nyt, toisena valintana, 1-13 yhteensä,
he valitsevat Aaron Hernandezin, joka on Bristolista Connecticutista.
Hän pelasi lukiossa jalkapalloa.
Hän oli viime vuoden paras laitahyökkääjä.
Hän voitti John Mackey -palkinnon.
Hernandez on loistovalinta.
Ei yksityiselämän perusteella,
mutta kentällä hän on ollut turvaverkko.
Hernandez oli hiljainen. Hänellä oli kyseenalainen tausta Floridassa.
Muut joukkueet eivät häntä valinneet miehen ongelmien vuoksi.
Tiesimme hänellä olleen ongelmia,
mutta värväyksessä arvioimme riskit.
Saimme ensimmäisen kierroksen kyvyn neljännen kierroksen hinnalla.
Jos valinta ei toimi, pelaaja voidaan aina jättää pois.
Hernandez on 25 jaardia maalialueesta.
Hernandez ei ollut ensimmäisen kierroksen valinta.
Hänen persoonansa herätti epäilyksiä.
Hän teki kyseenalaisia asioita yksityiselämässään.
Joukkueet tiesivät miehen polttavan marijuanaa koko ajan.
Oli paljon muitakin asioita.
Olen Aaron Hernandez Bristolista Connecticutista.
Pelaan Bristol Centralin lukiossa.
4 VUOTTA AIEMMIN VUODEN 2006 SYKSY
Hernandezilla oli ongelmallinen lapsuus.
Hän yritti löytää paikkansa lukiossa ja päätyi jalkapallostaraksi.
Aaronin ollessa 16-vuotias
hänen isänsä, joka oli pitänyt pojan kaidalla tiellä, menehtyi.
Aaronin elämä alkoi rakoilla.
Hän sai vääränlaisia ystäviä ja oppi kokonaan uudenlaisen elämäntyylin.
Eli pojalla oli moniakin ongelmia,
kun arvostetut korkeakoulut alkoivat etsiä uusia kykyjä.
Florida Gators
ja Urban Meyer, joukkueen päävalmentaja.
Gatorsin päävalmentaja Meyer
sanoi Aaronin lukion rehtorille:
"Haluamme hänet Floridaan."
Valmiina. Vauhtia!
KEVÄT 2007
Aaron saapui Floridaan hädin tuskin 17 täytettyään.
Hänellä oli yhä monenlaisiakin vaikeuksia.
Niihin aikoihin hän meni baariin.
Syttyi riitaa 12 dollarin juomalaskusta.
Hernandez joutui tappeluun baarin johtajan kanssa.
Hän löi johtajaa niin kovaa, että miehen tärykalvo puhkesi.
Floridassa oli pelaajia varten ongelmallisten tilanteiden korjaaja.
Asianajaja auttoi Aaronia, ja kaikki lakaistiin maton alle.
Hän pääsi pälkähästä seuraamuksitta.
Hän oppi jo varhain Jalkapallo Oy:n tavan toimia.
Voi joutua ongelmiin joutumatta oikeasti ongelmiin.
NFL:N VASTA-ALKAJIEN KONFERENSSI
Astutte mukaan NFL:n maailmaan.
Ette yritä päästä mukaan.
Ette hae mukaan, te olette jo liigassa.
Jos luulette, että raha muuttaa elämäänne positiivisempaan suuntaan,
huijaatte itseänne.
Jos teillä on tapana polttaa ruohoa,
ostatte nyt kaiken mahdollisen ruohon.
Jos...
Haluatte, että valehtelen teille,
kuten muut tullessaan tänne.
Kun Buddy Ryan erotti minut, pelasin Philadelphiassa kolme vuotta.
Hän jätti minut pois, koska en ollut luotettava.
He pakottivat pakkaamaan tavarani ja häipymään.
Minun oli viisastuttava.
Ensimmäinen kysymys. Siellä takana.
Mitä muutoksia teit
erotuksesi jälkeen ennen Minnesotaan menoa?
Elämä on saatava raiteilleen.
Ei voi valehdella itselleen. Lopetin ruohon polton.
Lopetin huonot tapani.
Aloin kuntoilla, jotta jaksaisin juosta kaiket päivät.
Käskin vanhoja ystäviäni olemaan soittamatta minulle.
Tämän hetken juuri nyt pitäisi olla
monellekin teistä se risteys, josta suunnata paremmalle polulle.
Ennen kuin jää kiinni, koska sitä jää lopulta kiinni.
Jäätte kiinni.
VUODEN 2010 HARJOITUSLEIRI
On Patriotsin harjoitusleirin aloituspäivä.
Heitä kannattaa seurata. Täysin uusi ryhmä laitahyökkääjiä.
Myös vasta-alkajat Rob Gronkowski ja Aaron Hernandez.
Kaudesta ollaan optimistisia.
Patriotsin värvättyä Hernandezin
Belichick kai ajatteli valmennustyylinsä ansiosta
muiden pelaajien valvovan tätä.
"Hernandez on loistopelaaja. Hän auttaa meidät voittoon."
Aaron oli iso osa sitä, mitä Patriots yritti nyt tehdä.
Se yritti kasvaa ja rakentaa hyökkäystään.
Hän oli itsevarma taidoistaan.
Hänestä joka pelin pitäisi keskittyä häneen. Ja...
Hän tiesi olevansa hyvä pelaaja, mitä hän olikin.
Brady syöttää.
Hernandez.
Viisitoista jaardia ei riitä hänelle. Hän pääsee kahteen jaardiin.
Patriots esitteli uudenlaisen hyökkäyksen
kahdella laitahyökkääjällä.
Brady heittää. Pallo lentää maalialueelle.
Vasta-alkaja saa kiinni. Gronkowski tekee maalin.
Niitä äijiä oli muiden vaikea estellä etenemästä.
Hän juoksee yhä sivustalla.
Kulmapuolustaja oli liian lyhyt heille.
Takapuolustajalle he olivat liian nopeita ja ketteriä.
Hernandez karistaa taklaajansa. Uskomatonta.
Tulen pelaamaan ja juoksen sinne tänne.
Yritän juosta mahdollisimman nopeasti, jotta joukkue hyötyy.
Häntä ei halua vastaansa.
Hän on ketterä ja karkaa.
Hän voi liikkua monella eri tapaa.
Hernandezin tultua voitimme vasta-alkajina 14 peliä.
Seuraavana vuonna pääsimme Super Bowliin.
5. HELMIKUUTA 2012
Keskelle. Hernandez juoksee vapaana ja saa maalin.
Brady heittää maalialueelle. Hernandez on siellä. Epäonnistuu.
New York Giants on Super Bowl -mestari.
Se peli oli rankka.
Hävisimme, mutta mietin, että palaisimme vielä.
Saimme 14 voittoa, kaksi häviötä edellisvuotena.
Super Bowl seuraavana vuonna. Aioimme jatkaa samaa rataa.
"Seuraavan kerran voitamme sen."
VUODEN 2012 ESIKAUSI
Hernandezin sopimusta laajennetaan isosti.
Hän saa viisi vuotta lisää, joka voi tarkoittaa 40 miljoonaa dollaria.
- Onneksi olkoon. - Kiitos.
Miten reagoit tähän upeaan uutiseen?
Tämä paikka muutti tulevaisuuteni suunnan
palkkaamalla minut. Se muutti minut myös ihmisenä.
Täällä ei voi toimia välinpitämättömästi tehden omia juttujaan.
Haastatteluissaan
Aaron puhui kliseillä, mutta hänen sanoihinsa tartuttiin.
"Miten niin välinpitämättömästi?
Miten määrittelet välinpitämättömyyden?"
Minun ja muiden olisi pitänyt kysyä asiasta, mutta emme tehneet niin.
Saat pian lapsenkin.
Kyllä, odotamme tytärtä.
- Täydellinen ajoitus. - 12. marraskuuta. Kyllä.
- Kiitos, Aaron. - Kiitos.
Onneksi olkoon.
Hän antoi aina vihjeitä siitä,
mitä oli tekeillä... mitä hän ajatteli.
Hernandezista pidin eniten.
Hänen pelistään tänään.
Hänellä on hyvä sydän.
Hän on hyvä tyyppi.
Hän sanoi, että hänen on varottava hänen lähellään olevia ihmisiä.
Hän tunnistaa sen itse.
Hän on saanut paljon rahaa.
Tiesimme hänellä olevan vaikeuksia
yksityiselämässään.
Mutta toivoimme hartaasti,
että Patriotsin tapa elää vaikuttaisi häneen positiivisesti.
Hän sanoi: "Haluan, että pelaat meillä seitsemän vuotta."
Hän halusi minun olevan osa perhettä. Se merkitsi paljon.
Tunsin, että suhteemme Aaronin kanssa oli
oli aidosti välittävä.
Aina minut tavatessaan hän suuteli minua poskelle.
Se on tapani omien poikieni kanssa.
Hän kai näki minut rakastavana isähahmona.
MYRA KRAFT KUOLEE SYÖPÄÄN 68-VUOTIAANA
Muistan, kun rakas vaimoni Myra menehtyi munasarjasyöpään,
Aaron antoi minulle 50 000 dollarin shekin
lahjoitettavaksi Myran muistoksi perustamaamme rahastoon.
Sanoin: "Aaron, tämä on kilttiä, mutta ei sinun tarvitse.
Sinulla on jo sopimuksesi."
Hänen silmänsä alkoivat kostua kyynelistä.
"Ei", hän sanoi. "Tämä on minulle tärkeää. Haluan tehdä sen sinun vuoksesi."
Liikutuin syvästi sanoista.
- No niin. - Jee!
Tunsin, että hän oli täydellinen Patriots-pelaaja.
Halusin aina Patriotsiin.
He voittivat aina.
Joukkueeseen liittyessäni
käsillä oli kymmenes NFL-kauteni.
En ollut vielä päässyt pudotuspeliin pelaamaan.
Olin ollut monessa keskinkertaisessa joukkueessa.
Harjoittelun katsominen oli jännittävää.
Ihailin suuresti Aaronin urheilullisuutta.
Hänen kykynsä olivat mahtavat.
Mietin, että aika hyvällä todennäköisyydellä pääsisin Super Bowliin.
Mutta huomasin pian, että jotain oli tekeillä.
Ilmassa oli huolestuttava virtaus.
Harjoitusleirillä Wes Walker tuli luokseni
ja otti olkapäistäni kiinni.
Hän sanoi: "Brandon...
Pukukaappisi on Gronkin ja Aaron Hernandezin kaappien välissä.
Aaron... Hän tulee kourimaan sukukalleuksiaan edessäsi.
Hän puhuu kylpemisestä äitinsä kanssa.
Älä välitä siitä.
Et saa välittää siitä."
Wes katsoi minuun kuin olisi nähnyt aaveen.
Luulin Aaronia mukavaksi.
Pukukaappini oli hänen kaappinsa vieressä. Yritin auttaa häntä, jutella hänelle.
Samaan aikaan...
En tiedä... Se oli...
LAITAHYÖKKÄÄJÄ
Oli aika itsestään selvää, että hänellä oli ongelmia.
Miten menee, Brandon?
Pukuhuoneessa
voimme sanoa moniakin hyökkääviä ja häiritseviä asioita.
...ne muut ...jengipano!
Mutta Aaronin puheet
erottuivat suurestikin tavallisesta pukuhuoneen paskanjauhannasta.
Hän raivosi pelaajille. Huusi: "Perhanan paskiaiset."
Sanoi antavansa heille köniin. "Minä tapan sinut."
En reagoi tuollaiseen kevyesti.
Aaronin raivokohtausten aikana
Deion saattoi mennä hänen luokseen juttelemaan kahden kesken.
Suhteeni Aaroniin...
...oli kai läheisimmästä päästä meistä pelaajista.
Olimme naapureita. Hän asui toisella puolen katua.
Hänen naisystävänsä auttoi useasti lasten kanssa.
Aina Aaronin raivotessa
valmentaja kysyi minulta, oliko kaikki kunnossa.
"Onko kaikki ookoo?"
Aina minulta kysyttiin.
No niin, seitsemän seitsemää vastaan, punainen alue.
Kerrankin
kävimme peliä läpi Tomin kanssa.
Aaron oli sandaalit jalassa kentällä.
Hän teki harjoitusliikkeitä nauraen ja heitellen palloa.
Hän kutsui Belichickiä "isukikseen".
Laita se alas! Pysähdy!
Tom sanoi: "Painu helvettiin täältä.
Mitä hemmettiä oikein puuhaat?
Pois kentältä."
Aaron suutahti siitä pahasti. Hän sadatteli kunnolla.
"Hemmetin paskiainen." Hän syöksyi pois kentältä.
Useinkaan Bill ei reagoinut siihen mitenkään.
No niin.
Lentopotkun palautus.
Kerrankin harjoittelimme lentopotkun palautusta.
Otimme palloja kiinni. Aaron vain istuskeli siinä.
"Olen joukkueen paras palauttaja. Miksi minä en ole takana?"
Vasta-alkaja puhui näin.
Bill vain naureskeli asialle.
Minä mietin...
"Miksi hän pitää tyypistä? En vain ymmärrä sitä."
Kun ihminen on niinkin taitava,
moni kestää moniakin tempauksia häneltä.
Se muistutti siitä, kun olin ollut joukkueissa,
joissa tähtipelaajien annettiin tehdä mitä he haluavat.
Sama miten voitto saadaan, kunhan se saadaan.
Valmiina!
Brady kiertää...
Hernandez saa kiinni ja tekee maalin.
Pallo Bradylle. Hän katsoo kentälle, syöttää vasemmalle.
Hernandez kävelee maalialueelle.
Hienoa nähdä Hernandezin tekevän tällaista.
Hämäysjuoksu. Brady heittää. Maali New Englandille.
Aaron Hernandez.
Hän osaa tehdä monia eri juttuja. Todella taitava.
Taas voitto.
Aaron teki aina paljon hulluja juttuja.
Hän suututti monia.
Mutta useimmiten meillä oli kentällä ja pukuhuoneessa...
...kaikki hallinnassa.
Yksityiselämä onkin sitten eri asia.
Täysin eri.
Paljollakohan sinut tapettaisiin?
Jos palkkio päästäsi olisi 50 taalaa,
- olisitko suuttunut? - En oikeastaan.
Millainen summa sinusta olisi hyvä?
Minusta sinusta saisi maksaa ainakin
satatuhatta dollaria, kamu.
En kommentoi.
Aaron puuhaili aina öisin jotain.
Hänestä varoitettiin:
"Älä hengaile Chicon kanssa."
Se oli koodikieltä.
"Omaksi turvaksesi, älä hengaa Aaronin kanssa."
Jotain siis tiedettiin.
Usea työntekijöistä
tiesi hänen viettävän aikaa
Bristolin ystäviensä kanssa.
Aaron sanoi hengailevansa Bristolin poikiensa kanssa.
Monestakaan tämä ei ollut hyvä juttu hänelle.
Näin ryhmän, jossa hän hengaili.
Juttelimme monestikin siitä,
että hän välttelisi tiettyjen henkilöiden seuraa.
"Olet eri maailmassa nyt, ei sinun tarvitse tehdä sitä."
Kentän ulkopuolella tapahtui tappeluita ja muita hulluja juttuja.
Sanoin hänelle, että se on tyhmää.
Mutta hän ei siltikään voinut erottaa itseään... siitä pimeästä puolesta.
Tutkijat etsivät johtolankoja
27-vuotiaan Odin Lloydin outoon kuolemaan liittyen.
Odin Lloydin ruumis löytyi maanantaina teollisuustyömaalta.
27-vuotias mies tapettiin teloitustyyliin
Patriotsin laitahyökkääjän, Aaron Hernandezin miljoonahuvilan lähellä.
Poliiseja saapui Hernandezin kotiin tiistai-iltana.
Tutkijat eivät pidä miestä epäiltynä,
mutta läheltä rikospaikkaa löytyi katumaasturi,
joka johti heidät Hernandezin luo.
Häntä ei viety asemalle.
Poliisi vain käväisi kyselemässä häneltä asioita.
En puhunut Aaronin kanssa paljonkaan tästä jutusta.
Kysyin vain, oliko hän kunnossa.
Muistan hänen kyllä sanoneen:
"Olen kunnossa. Kyllä tämä tilanne tästä rauhoittuu."
On villiä ajatella, kuinka...
...kuinka nopeasti kaikki tapahtui.
UUTISIA NORTH ATTLEBOROSTA
Jatkuneet tutkimukset ovat luoneet kaaoksen
Hernandezin kodin ulkopuolelle.
ABC News raportoi, että 23-vuotias mies
tuhosi tahallaan tarkan kotivalvontakamerajärjestelmänsä
ja kännykkänsä ennen kuin antoi sen palaset etsiville.
Poliisi on löytänyt videon, jossa Aaron ja uhri
ovat yhdessä maanantaiaamuna yöelämässä vietetyn illan jälkeen.
Nuolet alkavat osoittaa Hernandezin suuntaan.
Se ei ole hyvä merkki Patriotsin tähtilaitahyökkääjälle.
Mitä maanantai-iltana tapahtui?
Voitko kertoa, mitä maanantai-iltana tapahtui?
Oletko osallinen murhaan?
Haluatko sanoa jotain? Pidätetäänkö sinut?
Vaikeuksissa oleva laitahyökkääjä
vietti torstain poissa kotoaan.
Hernandez ajoi ensin Gillette Stadiumille.
Sitten mies juoksi rakennukseen.
Kuulin hänen kuntoilevan salilla.
Menin sinne ja kysyin: "Aaron, teitkö sinä sen?
Jos teit, tiedän sinulla olleen hyvä syy siihen.
Hoidan sinulle mitä parhaimman puolustusasianajajan.
Maksan hänet itse."
Hän katsoi minua silmiin.
Silmääkään räpäyttämättä hän sanoi:
"Hra Kraft, en tehnyt sitä. Olin Rhode Islandilla." Tai jotain.
Ja uskoin hänen sanansa.
Hän muutti elämäni, sen miten arvioin ihmisiä, koska...
Se vain... Minä...
En vielä tänäkään päivänä...
...voi uskoa, että minua huiputettiin.
7 PÄIVÄÄ MYÖHEMMIN 26. KESÄKUUTA 2013
Aaron Hernandez sai tänään syytteen murhasta.
Hän oli ollut saamassa 40 miljoonan dollarin pelisopimuksen.
Häntä odotti upea tulevaisuus. Tämä on hämmentävää.
Kun Aaron tuotiin käsiraudoissa ulos kodistaan,
se näytettiin kaikilla kanavilla.
Muistan ajatelleeni, että vaikka kuinka olisimme pitäneet Aaronista,
hän näyttää tehneen sen pahimman rikoksista.
Hän ei... Emme voi pitää häntä enää joukkueessamme.
Minä... Tuo on naurettavaa. Selvitän sen.
Isäni ja Bill olivat silloin ulkomailla,
mutta tunsin, ettemme voineet odottaa.
Soitin isälleni, ja hän oli samaa mieltä.
Sitten soitimme Billille.
Ja Bill, kuten hänellä on tapana,
oli aina hillitympi. Alussa hän sanoi:
"Hän ei ole vielä syyllinen."
Oli myös kilpailuun liittyviä ongelmia.
Hän ei halunnut menettää upeaa jalkapallonpelaajaa.
Billin vaistona oli katsoa loppuun asti, mitä tilanteesta kehkeytyisi.
Minä tiesin, ettemme voisi odottaa siihen asti.
Ei sen vuoksi, miltä me näytimme,
mutta meidän piti näyttää esimerkkiä.
Tämä tyyppihän oli murhaaja.
Pian pidätyksen jälkeen
hänet poistettiin joukkueesta, suhteet sinne katkaistiin.
Mutta merkkejä vaarasta näyttää olleen useitakin.
Tällä miehellä oli paholainen toisella olallaan.
He tiesivät jo pitkään tuon paholaisen voivan voittaa.
Patriotsilta kysytään, mitä joukkue tiesi,
ja sulkivatko he silmänsä.
4 VIIKKOA MYÖHEMMIN 24. HEINÄKUUTA 2013
No niin.
Puhun tänään tilanteesta... Aaron Hernandezin tilanteesta.
On kauheaa,
kun oman organisaation jäsenen epäillään liittyvän murhaan.
Lämmin osanottomme uhrin perheelle.
Tunnen myötätuntoa kaikkia niitä kohtaan, joita tämä on koskettanut.
New England Patriotsin on aika siirtyä eteenpäin.
Olla joukkue, josta fanimme voivat olla ylpeitä.
Sitä varten olemme täällä.
Bob Kraft sanoi tunteneensa Hernandezin huijanneen häntä.
Tunnetko itse tulleesi huijatuksi?
Pitäydyn kommentoimasta enempää
ihmisistä, jotka ovat mukana... oikeudellisessa prosessissa.
Eikö nyt ole aika kommentoida?
Kausi ei ole vielä alkanut.
Eikö nyt olisi hyvä kommentoida, jos koskaan?
En voi tehdä sitä.
Onko luvassa seuraamuksia tai rangaistuksia?
Kiitos.
Aaron Hernandez muuttui kuolleeksi Patriotsille.
Rauhallisesti nyt.
HERNANDEZ, KUKA?
Belichick sanoi pelaajille, ettei miehestä enää puhuttaisi.
"Hän ei ole enää joukkueessamme. Etenemme eteenpäin."
Tämä on uusi alku... meille kaikille.
Viimeiset viikot ovat olleet... Ne ovat häirinneet moniakin.
Mutta yritämme jatkaa eteenpäin parhaalla mahdollisella tavalla.
Mutta moni kysymys oli yhä vailla vastausta.
Globe Spotlight Team tutki vuoden kaikkea Aaronin elämässä.
Saimme tietää, että jo kauan ennen Lloydin murhaa,
Hernandez oli ollut uppoamassa myrskyisään, ongelmalliseen,
räjähdysherkkään ja väkivaltaiseen maailmaan.
VUOSI AIEMMINN 16. HEINÄKUUTA 2012
Heinäkuussa 2012
Aaron Hernandez oli Bostonin keskustan yökerhossa.
Hän hengaili huumeita myyvän bristolilaisen kamunsa kanssa.
Hernandez lähti ystävänsä kanssa yökerhosta,
ja he saapuivat autolle, jonka sisällä oli kaksi miestä.
Hernandez uskoi heidän pilkanneen häntä yökerhossa.
He ampuivat.
Silminnäkijät kertoivat hopeisen katumaasturin saapuneen.
Sieltä ammuttiin kymmenisen tappavaa luotia.
He pakenivat poliisilta.
Aaronin vainoharhaisuus lisääntyi, huumeiden käyttö myös.
Hän halusi tavata Bill Belichickin.
Aaron kertoi tälle naisystävänsä ja tyttärensä olevan vaarassa.
Belichick kysyi Hernandezilta,
halusiko tämä Patriotsin turvamiehiä talolleen.
Hernandez kieltäytyi avusta.
Sen sijaan hän pyysi Belichickiä vaihtamaan hänet länsirannikolle,
jotta hän pääsisi pois Uudesta-Englannista.
Belichick ei tähän suostunut.
Vuoden 2013 alussa
Hernandez pyysi vaihtoa länsirannikon joukkueeseen,
koska hän pelkäsi perheensä henkien puolesta.
Mitä teit sillä tiedolla?
No, Aaronin tilanne on valitettava.
Minulla ei ole muuta lisättävää siihen.
Belichick ei ole koskaan selittänyt kunnolla,
miksei hän vaihtanut Hernandezia.
Luultavasti koska joukkue oli sijoittanut mieheen juuri ison summan rahaa.
Mies oli yhä loistava pelaaja.
Tämä kuuluu ns. Jalkapallo Oy:hyn.
Eli kylmäveriseen yrityspuoleen, jonka tavoitteena on vain voittaa.
Ja tässä tapauksessa nuori mies päätyi kuoliaaksi.
Kukaan ei kai tiedä,
miksi Hernandez tappoi Lloydin.
Odin Lloyd oli puoliammattilaispelaaja Bostonista.
Odinilla ja Aaronilla oli samoja kiinnostuksia.
He kumpikin pitivät jalkapallosta ja juhlimisesta.
Ei ole todisteita siitä, että Lloyd olisi ollut mukana
rikoksissa, joihin Hernandez liittyi.
Odin oli lämminsydäminen tyyppi.
Hänestä pidettiin.
Hänen kuolemansa iski syvään.
Satoja saapui suremaan 27-vuotiasta Odin Lloydia.
Puoliammattilaispelaajaa
jäivät muistamaan hänen perheensä, ystävänsä ja joukkuetoverinsa.
Hän oli vahvuuteni.
Rakastan häntä suuresti.
Otamme syvästi osaa niiden perheiden suruun.
Se on surullinen tarina. Surullinen loppu, surullinen tarina.
Tämä on suoraa kuvaa oikeussalista.
Aaron Hernandez odottaa kohtalonsa kuulemista.
Hyvä valamiehistö, tukeutuen valaanne,
ilmoitatteko vastaajan, Aaron Hernandezin,
olevan syyllinen ensimmäisen asteen murhaan?
Syyllinen ensimmäisen asteen murhaan.
Aaron... Mitä sinä oikein ajattelit, kamu?
Mitä luulit tapahtuvan?
Jos päätät tehdä näin...
Mitä luulet oikeasti tapahtuvan?
En vain ymmärrä sitä.
Tiesimme, ettei hän ollut täydellinen kansalainen,
mutta epäilimmekö koskaan
hänen juoksentelevan aseen kanssa ampumassa ihmisiä? Emme.
Hän oli hyvin lahjakas pelaaja.
Hän sai ison sopimuksen.
Näin jälkeenpäin ajatellen, meidän ei olisi pitänyt tarjota sitä.
Luultavasti parhainta Hernandezin ammattilaisuralle
ja yksityiselämälle olisi ollut päätyä Seattle Seahawksiin.
Ei kahden tunnin päähän nuoruuden ystävistään
kotikaupungissaan Bristolissa.
Joku tapettiin.
Nuori ihminen kuoli Aaron Hernandezin vuoksi.
TERVETULOA FOXBOROUGHIIN
Ostaessamme joukkueen
sanoin, että vaikuttaisimme yhteisössämme positiivisesti.
Parantaisimme asioita.
Emme tehneet niin tässä tapauksessa.
Nyt on vanhempia, jotka heräävät ilman poikiaan.
Nuori tytär jäi isättömäksi.
Teimme suuren virheen tässä.
Teiltä, joille asia on yhä kivulias,
pyydän anteeksi.
19. HUHTIKUUTA 2017 HERNANDEZ TEKI ITSEMURHAN VANKILASSA.
HÄN OLI 27-VUOTIAS.
HERNANDEZ VAPAUTETTIIN BOSTONIN YÖKERHON MURHASYYTTEISTÄ.
HÄNEN YSTÄVÄÄNSÄ EI KOSKAAN SYYTETTY.
Suomennos: Laura Juka